תסמונת גמילה ממשחות סטרואידים

תסמונת גמילה ממשחות סטרואידים (TSW – Topical steroid withdrawl), הידועה גם red skin syndrome, דווחה אצל אנשים שמרחו משחות המכילות סטרואידים למשך שבועיים או יותר ולאחר מכן מפסיקים את השימוש. הסימפטומים משפיעים על העור וכוללים עור אדום מפושט, תחושת צריבה וגרד, עור מתקלף, חוסר יכולת לווסת טמפרטורת גוף, חוסר יכולת לישון, זיהומי עור חוזרים ונשנים, כאבים חזקים, הפרשות נוזלים מהעור, כאבים במגע עם מים, ועוד.

 אנשים עם אטופיק דרמטיטיס נמצאים בסיכון הגבוה ביותר, מכיוון שהטיפול הראשוני באטופיק דרמטיטיס הוא משחות סטרואידיאליות חזקות. בנוסף לאותן משחות, מדווחים גם על השפעה דומה למשחות פרוטופיק ואלידל, שהם אינן מכילות סטרואידים אבל גורמות לתסמונת (TSW).

הטיפול כרוך בהפסקת השימוש במשחות סטרואידים וטיפול בתסמינים.

 תסמינים 
ממוזער| תסמונת גמילה ממשחות סטרואידים. דפוס אופייני בזרועות ובידיים התחתונות
לפני הפסקת הטיפול, דלקת עור סטרואידית מאופיינת בהתפשטות דרמטיטיס והחמרה בדלקת העור, אשר דורשת סטרואידים מקומיים חזקים יותר כדי לקבל את אותה תוצאה כמו המרשם הראשון. מחזור זה ידוע כתסמונת התמכרות לסטרואידים. כאשר מפסיקים טיפול תרופתי מקומי בסטרואידים, העור חווה אדמומיות, צריבה, גירוד, גלדים, עור חם, נפיחות, צריבה, כוורות או נזילות. זה ידוע כתסמונת גמילה ממשחות סטרואידים (TSW). התסמינים מחמירים עם הזמן ככל שמשתמשים ביותר משחות המכילות סטרואידים, ומחמירים בהרבה אחרי הפסקת השימוש במשחות. תסמינים נוספים כוללים כאב עצבי, נדודי שינה, הזעת יתר, חרדה, דיכאון, עייפות, בעיות עיניים וזיהומים תכופים.

 משך הגמילה 
משך הגמילה משתנה; העור יכול לקחת חודשים עד שנים לחזור למצבו המקורי, זה בהתאם לחוזק ולכמות של המשחות שנמרחו. משך השימוש בסטרואידים עשוי להשפיע על זמן גורם ההחלמה, כאשר החולים שהשתמשו בסטרואידים במשך הארוך ביותר דיווחו על ההחלמה האיטית ביותר.

 הגורם לתסמונת 
כדי לחוות את התסמונת הזו, זה מצריך בדרך כלל שימוש ומריחה של משחות המכילות סטרואידים, פרוטופיק או אלידל, מדי יום במשך זמן העולה על שבועיים, בהתאם לעוצמתו של החומר הסטרואידיאלי הפעיל במשחות שנמרחו.

 מנגנון פעולה 
משחות הסטרואידים גורמות להידקקות העור על ידי פגיעה במערכת ייצור תאי עור חדשים. במחקרים האחרונים מצאו שיבושים במערכת המיטוכונדריה של העור, בערכים ביולוגיים חריגים וברמות גבוהות של Nitric Oxide שזהו הרכיב שאחראי על כיווץ ושחרור של כלי הדם.

 אִבחוּן 
האבחנה מבוססת על פריחה המתרחשת תוך שבועות לאחר הפסקת סטרואידים מקומיים לטווח ארוך. סימנים ספציפיים כוללים "שרוול אדום" (התפרצות ריבאונד הנפסקת בפתאומיות בזרועות ובידיים התחתונות), ו"קמטים של פיל" (גמישות עור מופחתת).

התסמונת אינה מאובחנת במערכת הרפואית וישנה הכחשה והתעלמות מצד המערכת הרפואית לתסמונת.

 מניעה 
ניתן להימנע ממצב זה על ידי אי שימוש בקרמים סטרואידיאלים לפרקי זמן של יותר משבועיים.

 טיפול 
הטיפול כולל הפסקת כל שימוש במשחות. יש להימנע מקרם לחות, שכן כל לחות מאריכה את תהליך ההחלמה ומעודדת צמיחת חיידקים. אנטיהיסטמינים עשויים לעזור לגירוד. תרופות מדכאות חיסוניות וטיפול באור עשויים גם לעזור לחלק מהאנשים. תמיכה פסיכולוגית מומלצת לעיתים קרובות. בשלב זה, אפשרויות הטיפול שתועדו בספרות כוללות ציקלוספורין, dupilumab (Dupixent) ותרופות נוספות. כמה רופאים ראו גם תוצאות חיוביות עם שימוש באנטיביוטיקה בצורת משחה או כדורים, במקרה בו העור מזוהם.

 אפידמיולוגיה 
שכיחות המצב אינה ידועה. מקרים רבים החלים בין קלים לחמורים דווחו אצל מבוגרים וילדים כאחד.

 קישורים חיצוניים 

 הערות שוליים 

קטגוריה:מחלות עור והרקמה התת-עורית